Jákup í Skemmuni
Frá Wikipedia, hin frælsa alfrøðin
Jákup Pauli Christansen, vanliga nevndur Jákup í Skemmuni, er føroyingar, búsitandi í Svendborg í Danmark, føddur 27. oktober 1951 í Vági. Flutti 12 ára gamal til Sands, har hann vaks upp í Skemmuni.
Las við Odense Universitet (nú Syddansk Universitet) og tók cand.phil. prógv í norðurlendskum máli og bókmentum. Jákup í Skemmuni er serliga kendur sum týðari. Jákup í Skemmuni hevur týtt umleið 120 bøkur til føroyskt, serliga úr svenskum og norskum, fyrst og fremst barna- og ungdómsbøkur, men eisini norðurlendskar klassikarar sum Keisarin av Porutgalia eftir Selmu Lagerløf.
Jákup í Skemmuni fekk í 1986 barnabókaheiðursløn Tórshavnar býráðs fyri týðingar- og útgávuvirksemi sítt, og í 1994 læt Rithøvundagrunnur Svøríkis honum virðisløn fyri at týða svenskar bókmentir til føroyskt. Meginpartin av bókmentunum hevur hann givið út á egnum forlagi, nevnt Nýlendi.